**STATUTUL UNITĂȚII ADMINISTRATIV-TERITORIALE**

**COMUNA FELNAC,**

**JUDEȚUL ARAD**

***Capitolul I Prezentarea generală a unității administrativ-teritoriale***

***Capitolul II Autoritățile administrației publice locale***

***Capitolul III Căi de comunicații***

***Capitolul IV Principalele instituții care își desfășoară activitatea pe raza teritorială a unității administrativ-teritoriale***

***Capitolul V Funcțiuni economice ale unității administrativ-teritoriale***

***Capitolul VI Bunurile din patrimoniul unității administrativ-teritoriale***

***Capitolul VII Serviciile publice existente***

***Capitolul VIII Atribuirea și schimbarea denumirilor de străzi, piețe și de obiective de interes public local***

***Capitolul IX Societatea civilă, respectiv partidele politice, sindicatele, cultele și organizațiile nonguvernamentale care își desfășoară activitatea în unitatea administrativ-teritorială***

***Capitolul X Participare publică***

***Capitolul XI Cooperare sau asociere***

***Capitolul XII Dispoziții tranzitorii și finale***

**Capitolul I Prezentarea generală a unității administrativ-teritoriale**

**Articolul 1**

(1) Comuna Felnac este:

**a)** persoană juridică de drept public, cu capacitate juridică deplină și patrimoniu propriu;

**b)** subiect juridic de drept fiscal;

**c)** titulară a drepturilor și obligațiilor ce decurg din contractele privind administrarea bunurilor care aparțin domeniului public și privat al acesteia, precum și din raporturile cu alte persoane fizice sau juridice, în condițiile legii.

(2) Comuna Felnac are sediul social în localitatea Felnac, la adresa: Str. Principală, nr. 330, precum și codul de înregistrare fiscală 3519518.

(3) Însemnele specifice ale Comunei Felnac sunt:

**a)** stema, aprobată prin Hotărârea Guvernului nr. 993/2014, al cărei model este prevăzut în anexa nr. 1 la prezentul statut.

**Articolul 2**

(1) Comuna Felnac are reședința în satul Felnac.

(2) Comuna Felnac se află în partea de Sud-Vest a judeţului Arad, pe D.J. 682, la o distanţă de circa 15 kilometri de municipiul Arad.

Comuna Felnac are următoarele vecinătăți:

-În partea de Sud se mărginește cu Comuna Vinga;

-În partea de Vest se mărginește cu Comuna Secusigiu;

-În partea de Nord se mărginește cu Orașul Pecica;

-În partea de Est se mărginește cu Comuna Zădăreni.

(3) Comuna Felnac are în componență un număr de 2 localități rurale: Felnac și Călugăreni.

(4) Comuna Felnac, potrivit legislației privind amenajarea teritoriului național, are rangul IV.

(5) Prezentarea descriptivă, respectiv suprafețele intravilanului și extravilanului sunt prevăzute în anexa nr. 2 la prezentul statut.

**Articolul 3**

(1) Comuna Felnac dispune de o rețea hidrografică formată din râuri.

(2) Pe teritoriul Comunei Felnac se regăsesc o floră și faună diverse.

(3) Comuna Felnac dispune de o diversitate de soluri.

(4) Denumirea și lungimea râurilor, denumirea faunei și florei de pe raza teritorială a Comunei Felnac se regăsesc în anexa nr. 3 la prezentul statut.

**Articolul 4**

(1) Comuna Felnac s-a înființat în anul 1968.

(2) Prima atestare documentară a Comunei Felnac a fost în anul 1330.

(3) Evoluția istorică a Comunei Felnac se regăsește în anexa nr. 4 la prezentul statut.

**Articolul 5**

(1) Populația Comunei Felnac numără 2931 locuitori.

(2) Componența și structura populației Comunei Felnac, defalcate inclusiv pe localități componente, se regăsește în anexa nr. 5 la prezentul statut.

(3) Aspectele privind numărul populației se actualizează în urma recensământului în vederea respectării dreptului cetățenilor aparținând unei minorități naționale de a folosi limba lor maternă în relația cu administrația publică locală și cu serviciile deconcentrate.

**Capitolul II Autoritățile administrației publice locale**

**Articolul 6**

(1) Autoritățile administrației publice locale sunt:

**a)** Consiliul Local al Comunei Felnac, reprezintă autoritate deliberativă de la nivelul Comunei Felnac. Consiliul Local al Comunei Felnac este format din 13 membri;

**b)** primarul Comunei Felnac, Malița Ioan, ca autoritate executivă;

**c)** La nivelul Comunei Felnac, consiliul local a ales un viceprimar, numele acestuia fiind Brie Florin.

(2) Apartenența politică a consilierilor locali este următoarea :

* 9 consilieri din partea Partidului Social Democrat;
* 4 consilieri din partea Partidului Național Liberal.

(3) Constituirea Consiliului Local al Comunei Felnac s-a constatat prin Ordinul prefectului județului Arad nr. 632/27.10.2020.

(4) Componența nominală, perioada/perioadele de exercitare a mandatelor aleșilor locali, precum și apartenența politică a acestora, începând cu anul 1992, sunt prevăzute în anexa nr. 6.a la prezentul statut, respectiv în anexa nr. 6.b la prezentul statut.

**Articolul 7**

(1) Autoritățile administrației publice locale au dreptul de a conferi și retrage titlul de cetățean de onoare persoanelor fizice române sau străine pentru Comuna Felnac.

(2) Autoritățile administrației publice locale au dreptul de a conferi certificatul de fiu/fiică al/a Comunei Felnac persoanelor fizice române sau străine pentru Comuna Felnac.

(3) Criteriile potrivit cărora autoritățile administrației publice locale au dreptul de a conferi și retrage titlul de cetățean de onoare persoanelor fizice române sau străine, precum și procedura aplicabilă pentru acordarea titlului și certificatului de fiu/fiică al/a Comunei Felnac se regăsesc în anexa nr. 7 la prezentul statut.

**Capitolul III Căi de comunicații**

**Articolul 8**

(1) Raza teritorială a Comunei Felnac este tranzitată de următoarele rețele de transport, potrivit prevederilor [Legii nr. 363/2006](http://legislatie.just.ro/Public/DetaliiDocumentAfis/214228) privind aprobarea Planului de amenajare a teritoriului național - Secțiunea I - Rețele de transport, cu modificările și completările ulterioare:

**a)** rețeaua rutieră;

**b)** rețeaua de căi ferate.

(2) Rețeaua de transport prevăzută la alin. (1) lit. a) este formată, potrivit [Ordonanței Guvernului nr. 43/1997](http://legislatie.just.ro/Public/DetaliiDocumentAfis/224082) privind regimul drumurilor, republicată, cu modificările și completările ulterioare, din drumuri de interes național, drumuri de interes județean și drumuri de interes comunal, astfel cum sunt prezentate în anexa nr. 8. la prezentul statut.

(3) Rețeaua de transport prevăzută la alin. (1) lit. b), potrivit prevederilor [Legii nr. 363/2006](http://legislatie.just.ro/Public/DetaliiDocumentAfis/214228), cu modificările ulterioare, cuprinde linii de cale ferată convenționale, astfel cum sunt prezentate în anexa nr. 8. la prezentul statut.

**Capitolul IV Principalele instituții care își desfășoară activitatea pe raza teritorială a unității administrativ-teritoriale**

**Articolul 9**

(1) Rețeaua școlară de la nivelul Comunei Felnac, potrivit [Legii educației naționale nr. 1/2011](http://legislatie.just.ro/Public/DetaliiDocumentAfis/234869), cu modificările și completările ulterioare, cuprinde numărul total de unități de învățământ de stat preuniversitar.

(2) Pe raza teritorială a Comunei Felnac își desfășoară activitatea un număr total de 2 unități de învățământ de stat preuniversitar.

(3) Unitățile de învățământ prevăzute la alin. (1), sunt prezentate în anexa nr. 9 la prezentul statut.

(4) Comuna Felnac susține unitățile de învățământ prevăzute la alin. (1) potrivit prevederilor [Legii nr. 1/2011](http://legislatie.just.ro/Public/DetaliiDocumentAfis/234869).

**Articolul 10**

(1) Pe raza teritorială a Comunei Felnac își desfășoară activitatea 3 instituții de cultură.

(2) Pe raza teritorială a Comunei Felnac se organizează 12 manifestări culturale.

(3) Tipul și denumirea instituțiilor de cultură și denumirea manifestărilor culturale se regăsesc în anexa nr. 9 la prezentul statut.

(4) Comuna Felnac participă la finanțarea manifestărilor culturale de la bugetele locale, din venituri proprii și din fonduri externe nerambursabile.

**Articolul 11**

(1) Pe raza teritorială a Comunei Felnac se asigură următoarele forme de asistență medicală:

**a)** asistență medicală profilactică și curativă;

**b)** asistență medicală de urgență.

(2) Asistența medicală prevăzută la alin. (1) lit. a) se realizează prin:

**a)** cabinete medicale ambulatorii ale medicilor de familie.

(3) Asistența medicală prevăzută la alin. (1) lit. b) se asigură prin structuri de primire a urgențelor, organizate în acest scop.

(4) Lista cu numărul și denumirea unităților prin care se asigură asistența medicală sunt prezentate în anexa nr. 9 la prezentul statut.

**Articolul 12**

Pe raza teritorială a Comunei Felnac nu se asigură servicii sociale definite potrivit [art. 30 din Legea asistenței sociale nr. 292/2011](http://legislatie.just.ro/Public/DetaliiDocumentAfis/223966), cu modificările și completările ulterioare.

**Articolul 13**

(1) Pe raza teritorială a Comunei Felnac nu își desfășoară activitatea instituții de presă în domeniul presei scrise, media on-line și/sau media audiovizual.

**Articolul 14**

(1) Pe raza teritorială a Comunei Felnac își desfășoară activitatea o asociație sportivă.

(2) Denumirea asociației sportive prevăzută la alin. (1) se regăsește în anexa nr. 9 la prezentul statut.

**Capitolul V Funcțiuni economice ale unității administrativ-teritoriale**

**Articolul 15**

Principalele funcțiuni economice sunt prevăzute în anexa nr. 10 la prezentul statut.

**Capitolul VI Bunurile din patrimoniul unității administrativ-teritoriale**

**Articolul 16**

(1) Patrimoniul Comunei Felnac este compus din bunurile mobile și imobile care aparțin domeniului public și domeniului privat al Comunei Felnac, precum și din totalitatea drepturilor și obligațiilor cu caracter patrimonial.

(2) Inventarul bunurilor aflate în patrimoniul Comunei Felnac este în curs de actualizare și va fi atașat în anexa nr. 11 la prezentul statut.

(3) Inventarul bunurilor aflate în patrimoniul Comunei Felnac se actualizează ori de câte ori intervin evenimente de natură juridică și se publică pe pagina de internet a Comunei Felnac, în secțiunea dedicată acestui statut.

**Capitolul VII Serviciile publice existente**

**Articolul 17**

Nu exista servicii comunitare de utilități publice furnizate la nivelul Comunei Felnac.

**Articolul 18**

Transportul și distribuția energiei electrice de pe raza teritorială a Comunei Felnac sunt furnizate de Enel Distribuție Banat.

**Articolul 19**

Nu există alimentare cu gaze naturale pe raza teritorială a Comunei Felnac.

**Articolul 20**

Nu există Serviciul public de administrare a domeniului public al Comunei Felnac.

**Capitolul VIII Atribuirea și schimbarea denumirilor de străzi, piețe și de obiective de interes public local**

**Articolul 21**

(1) Comuna Felnac, atribuie sau schimbă denumirile de: străzi, piețe și de obiective de interes public local, precum și pentru obiective și instituții de interes local aflate în subordinea sa, cu respectarea prevederilor [Ordonanței Guvernului nr. 63/2002](http://legislatie.just.ro/Public/DetaliiDocumentAfis/86401) privind atribuirea sau schimbarea de denumiri, aprobată cu modificări prin [Legea nr. 48/2003](http://legislatie.just.ro/Public/DetaliiDocumentAfis/41569), cu modificările și completările ulterioare.

(2) În situația în care, prin proiectele de hotărâri ale consiliilor locale, se propune atribuirea ca denumire a unor nume de personalități ori evenimente istorice, politice, culturale sau de orice altă natură ori schimbarea unor astfel de denumiri, aceste hotărâri vor putea fi adoptate numai după ce au fost analizate și avizate de comisia de atribuire de denumiri județeană, în conformitate cu prevederile [Ordonanței Guvernului nr. 63/2002](http://legislatie.just.ro/Public/DetaliiDocumentAfis/86401) privind atribuirea sau schimbarea de denumiri, aprobată cu modificări prin [Legea nr. 48/2003](http://legislatie.just.ro/Public/DetaliiDocumentAfis/41569), cu modificările și completările ulterioare.

(3) Schimbarea denumirilor instituțiilor publice și a obiectivelor de interes județean, se face prin hotărâre a consiliului județean, cu avizul consiliului local pe al cărui teritoriu administrativ sunt amplasate instituțiile și obiectivele în cauză, în conformitate cu prevederile [Ordonanței Guvernului nr. 63/2002](http://legislatie.just.ro/Public/DetaliiDocumentAfis/86401) privind atribuirea sau schimbarea de denumiri, aprobată cu modificări prin [Legea nr. 48/2003](http://legislatie.just.ro/Public/DetaliiDocumentAfis/41569), cu modificările și completările ulterioare.

**Capitolul IX Societatea civilă, respectiv partidele politice, sindicatele, cultele și organizațiile nonguvernamentale care își desfășoară activitatea în unitatea administrativ-teritorială**

**Articolul 22**

(1) Comuna Felnac realizează un cadru de cooperare cu asociații sportive și instituții culturale, în vederea finanțării și realizării unor acțiuni sau proiecte care vizează dezvoltarea comunității.

(2) Comuna Felnac acordă o atenție deosebită proiectelor culturale și educative cu caracter local, regional, național, european și internațional, care se încadrează în strategia de dezvoltare a unității administrativ- teritoriale.

(3) Comuna Felnac poate acorda finanțări nerambursabile de la bugetul local, în baza [Legii nr. 350/2005](http://legislatie.just.ro/Public/DetaliiDocumentAfis/168055) privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare.

**Articolul 23**

(1) Pe teritoriul Comunei Felnac își desfășoară activitatea 4 partide politice, înființate în condițiile [Legii partidelor politice nr. 14/2003, republicată](http://legislatie.just.ro/Public/DetaliiDocumentAfis/168687), cu modificările și completările ulterioare.

(2) Lista partidelor politice care își desfășoară activitatea în Comuna Felnac se găsește în anexa nr. 12 la prezentul statut.

**Articolul 24**

(1) Pe teritoriul Comunei Felnac nu își desfășoară activitatea organizații sindicale sau asociații profesionale.

**Articolul 25**

(1) În Comuna Felnac își desfășoară activitatea următoarele culte religioase: ortodoxă, penticostală, baptistă.

(2) Lista cu denumirile lăcașelor aparținând cultelor religioase prevăzute la alin. (1) se regăsește în anexa nr. 12 la prezentul statut.

**Capitolul X Participare publică**

**Articolul 26**

Populația din Comuna Felnac este consultată și participă la dezbaterea problemelor de interes local, astfel:

**a)** prin intermediul referendumului local, organizat în condițiile legii;

**b)** prin intermediul adunărilor cetățenești organizate pe sate;

**c)** prin dezbaterile publice asupra proiectelor de acte administrative;

**d)** prin participarea la ședințele consiliului local;

**e)** prin alte forme de consultare directă a cetățenilor, stabilite prin regulamentul de organizare și funcționare al consiliului.

**Articolul 27**

(1) În funcție de obiectul referendumului local, modalitatea de organizare și validare a acestuia se realizează cu respectarea prevederilor [Legii nr. 3/2000](http://legislatie.just.ro/Public/DetaliiDocumentAfis/213161) privind organizarea și desfășurarea referendumului, cu modificările și completările ulterioare sau ale [Ordonanței de urgență a Guvernului nr. 57/2019](http://legislatie.just.ro/Public/DetaliiDocumentAfis/234870), cu modificările și completările ulterioare, după caz.

(2) Referendumul local se poate organiza în toate satele și localitățile componente ale comunei, ori numai în unele dintre acestea.

**Capitolul XI Cooperare sau asociere**

**Articolul 28**

Comuna Felnac se poate asocia sau coopera, după caz, cu persoane juridice de drept public sau de drept privat române sau străine, în vederea finanțării și realizării în comun a unor acțiuni, lucrări, servicii sau proiecte de interes public local cu respectarea prevederilor [art. 89 din Ordonanța de urgență a Guvernului nr. 57/2019](http://legislatie.just.ro/Public/DetaliiDocumentAfis/234870), cu modificările și completările ulterioare.

**Articolul 29**

(1) Comuna Felnac poate adera la asociații naționale și internaționale ale autorităților administrației publice locale, în vederea promovării unor interese comune.

**Capitolul XII Dispoziții tranzitorii și finale**

**Articolul 30**

Anexele nr. 1-12 fac parte integrantă din prezentul statut, aprobat prin Hotărârea Consiliului Local nr. ... .

**Articolul 31**

Orice modificare care are ca obiect modificarea Statutului Comunei Felnac sau a anexelor acestuia se realizează numai prin hotărâre a autorității deliberative.

**Articolul 32**

Anexa nr. 11 la prezentul statut se actualizează ori de câte ori intervin evenimente de natură juridică.

**Articolul 33**

Prezentul statut și anexele acestuia, cu excepția celei prevăzute la art. 32 se actualizează, în funcție de modificările și completările apărute la nivelul elementelor specifice ale acestora, cel puțin o dată pe an.